അരവിന്ദ് സ്വാമിയും ചാക്കോച്ചനും മുംബെയില് കുഞ്ചാക്കോ ബോബനും അരവിന്ദ് സ്വാമിയും പ്രധാന കഥാപാത്രങ്ങളെ അവതരിപ്പിക്കുന്ന ഒറ്റിന്റെ പുതിയ ഷെഡ്യൂള് മുംബെയില് ആരംഭിച്ചു. തീവണ്ടിക്കുശേഷം ടി.പി. ഫെല്ലിനി സംവിധാനം ചെയ്യുന്ന ചിത്രത്തിന് തമിഴില് രണ്ടകം എന്നാണ് പേര്. ജാക്കി ഷ്റോഫ് ആണ് ചിത്രത്തിലെ മറ്റൊരു പ്രധാന താരം. തെലുങ്ക് താരം ഇൗഷ റെബ ആണ് നായിക. ത്രില്ലര് പശ്ചാത്തലത്തില് ഒരുങ്ങുന്ന ചിത്രത്തിലൂടെ ഇരുപത്തിയഞ്ച് വര്ഷത്തിനുശേഷം അരവിന്ദ് സ്വാമി മലയാളത്തില് തിരിച്ചെത്തുന്നു എന്ന പ്രത്യേകത കൂടിയുണ്ട്. ദ് ഷോ പീപ്പിളിന്റെ ബാനറില് തമിഴ് താരം ആര്യയും ആഗസ്റ്റ് സിനിമാസിന്റെ ബാനറില് ഷാജി നടേശനും ചേര്ന്നാണ് ചിത്രം നിര്മ്മിക്കുന്നത്. എസ്. സജീവിന്റേതാണ് തിരക്കഥ.